

**R E P U B L I K A H R V A T S K A**

**SPLITSKO-DALMATINSKA ŽUPANIJA**

**G R A D V R G O R A C**

**Gradonačelnik**

KLASA: 024-02/23-01/01

URBROJ: 2195/01-08-03-01/1-23-

Vrgorac,\_\_\_\_\_\_\_\_\_\_\_\_\_\_\_\_\_\_\_ 2023.

**Gradskom vijeću grada Vrgorca**

**PREDMET**: **Dostava Prijedloga Odluke o socijalnoj skrbi Grada Vrgorca.**

Na temelju članka 47. Statuta Grada Vrgorca ("Vjesnik" – službeno glasilo Grada Vrgorca broj 6/09, 2/13, 5/14, 6/18 i 5/21) i članka 59. Poslovnika Gradskog vijeća Grada Vrgorca ("Vjesnik"- službeno glasilo Grada Vrgorca broj 12/09, 2/13, 5/14, 16/19, 8/20 i 5/21), u privitku Vam dostavljam:

**Prijedlog Odluke o socijalnoj skrbi Grada Vrgorca**

**PRAVNI TEMELJ:** članak 17. stavak 1. i članak 289. stavak 1. Zakona o socijalnoj skrbi ("Narodne novine" broj 18/22, 46/22, 119/22 i 71/23], članak 35. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01 - vjer. tumačenje, 129/05, 109/07, 125/08, 36/09, 150/11, 144/12, 19/13, 137/18, 123/17, 98/19 i 144/20), članak 34. Statuta Grada Vrgorca ("Vjesnik" - službeno glasilo Grada Vrgorca broj 6/09, 2/13, 5/14, 6/18 i 5/21).

**PREDLAGATELJ:** Gradonačelnik Grada Vrgorca

**DONOSITELJ:** Gradsko vijeće Grada Vrgorca

**IZVJESTITELJ:** Gradonačelnik Grada Vrgorca

**G R A D O N A Č E L N I K**

**Mile Herceg, dipl. ing. građ.**

Na temelju članka 17. stavak 1. i članak 289. stavak 1. Zakona o socijalnoj skrbi ("Narodne novine" broj 18/22, 46/22, 119/22 i 71/23), članka 35. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01 - vjer. tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 34. Statuta Grada Vrgorca ("Vjesnik" - službeno glasilo Grada Vrgorca broj 6/09, 2/13, 5/14, 6/18 i 5/21) Gradsko vijeće Grada Vrgorca, na svojoj \_\_\_. sjednici od \_\_\_\_\_\_\_\_\_\_\_\_\_\_\_\_\_\_\_\_\_\_2023. godine donosi

ODLUKU

O SOCIJALNOJ SKRBI GRADA VRGORCA

1. OPĆE ODREDBE

Članak 1.

Ovom Odlukom utvrđuju se prava iz sustava socijalne skrbi koja osigurava Grad Vrgorac temeljem Zakona o socijalnoj skrbi (u daljnjem tekstu Zakon) i prava iznad standarda propisanih Zakonom, te korisnici, uvjeti i način ostvarivanja tih prava, kao i mogućnosti korištenja pojedinih socijalnih i drugih usluga sukladno Zakonu i ovoj Odluci.

Članak 2.

Poslove u svezi ostvarivanja prava iz socijalne skrbi, utvrđeni ovom Odlukom obavlja Upravno tijelo nadležno za socijalnu skrb (u daljnjem tekstu: Upravno tijelo).

Članak 3.

Prava iz socijalne skrbi utvrđena ovom Odlukom ne mogu se ostvariti na teret Grada Vrgorca ukoliko je zakonom ili drugim propisom određeno da se ta prava ostvaruju prvenstveno na teret Republike Hrvatske, te drugih pravnih ili fizičkih osoba.

Članak 4.

Broj korisnika ili visina novčane pomoći i obuhvat socijalne usluge utvrđene ovom Odlukom mogu biti ograničeni ovisno o stanju sredstava u Proračunu Grada Vrgorca.

Članak 5.

Izrazi koji se koriste u ovoj Odluci, a koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.

Članak 6.

**Pojedini izrazi u smislu ove Odluke imaju ovo značenje:**

1. Samac je osoba koja živi sama.
2. Obitelj čine bračni ili izvanbračni drugovi, djeca i drugi srodnici koji zajedno žive, privređuju, odnosno ostvaruju prihode na drugi način i troše ih zajedno.
3. Jednoroditeljska obitelj je obitelj koju čine dijete/djeca i jedan roditelj.
4. Samohrani roditelj je roditelj koji sam skrbi i uzdržava svoje dijete..
5. Kućanstvo je svaka obiteljska ili druga zajednica osoba, koje zajedno žive i podmiruju troškove života bez obzira na srodstvo.
6. Dijete je osoba do navršenih osamnaest godina života. Odredbe ove Odluke koje se odnose na dijete primjenjuju se i na osobu nad kojom roditelji ostvaruju roditeljsku skrb, a nakon punoljetnosti po propisima o obiteljskim odnosima.
7. Mlađa punoljetna osoba je odrasla osoba koja nije navršila dvadeset i jednu godinu života, a ostvaruje naknade i usluge u sustavu socijalne skrbi s obzirom na dob.
8. Osoba s invaliditetom je osoba koja ima dugotrajna tjelesna, mentalna, intelektualna ili osjetilna oštećenja, koja u međudjelovanju s različitim preprekama mogu sprječavati njezino puno i učinkovito sudjelovanje u društvu na ravnopravnoj osnovi s osobama bezinvaliditeta.
9. Dijete s teškoćama u razvoju je dijete koje zbog tjelesnog invaliditeta, senzoričkih,komunikacijskih, autističnih, govorno-jezičnih ili intelektualnih teškoća treba dodatnu potporu za učenje i razvoj kako bi ostvarilo najbolji mogući razvojni ishod i socijalnu uključenost.
10. Starija osoba je osoba koja je navršila 65 i više godina života.
11. Beskućnik je osoba koja nema mjesto stanovanja niti sredstva kojima bi mogla podmiriti troškove stanovanja a smještena je ili koristi uslugu organiziranog stanovanja u prihvatilištu ili prenoćištu ili boravi na javnom ili drugim mjestima koji nisu namijenjen za stanovanje.
12. Udomiteljstvo je oblik skrbi izvan vlastite obitelji kojim se djetetu ili odrasloj osobi osigurava smještaj i skrb u udomiteljskoj obitelji.
13. **PRAVA KOJA SE MOGU OSTVARITI**

**Članak 7.**

Temeljem ove Odluke podnositelju zahtjeva može se priznati:

1. **PRAVO NA SOCIJALNU SKRB**
2. **PRAVO NA DEMOGRAFSKU POTPORU**
3. **PRAVO NA SOCIJALNU SKRB**

**Članak 8.**

Socijalna skrb za cilj ima pružanje pomoći socijalno ugroženim osobama, kao i osobama u nepovoljnim osobnim ili obiteljskim okolnostima, koja uključuje prevenciju, promicanje promjena, pomoć u zadovoljavanju osnovnih životnih potreba i podršku pojedincu, obitelji i skupinama, u svrhu unapređenja kvalitete života i osnaživanja korisnika u samostalnom zadovoljavanju osnovnih životnih potreba te njihovog aktivnog uključivanja u društvo.

**Članak 9.**

Pravo na socijalnu skrb može ostvariti samac ili kućanstvo (u daljnjem tekstu: korisnik) koji nemaju dovoljno sredstava za podmirenje osnovnih životnih potreba, nisu ih u mogućnosti ostvariti svojim radom, primitkom od imovine ili na drugi način.

Prava iz socijalne skrbi utvrđena ovom Odlukom ne mogu se priznati na teret Grada Vrgorca, ako:

1. zakon ili drugi propis određuje da se ta prava priznaju na teret Republike Hrvatske, te drugih pravnih ili fizičkih osoba,
2. osoba može sama sebe uzdržavati,
3. ima u vlasništvu ili suvlasništvu kuću ili stan kojega ne koristi za stanovanje,
4. osoba nije prijavljena u Hrvatski zavod za zapošljavanje, ako odbija zapošljavanje neovisno o stručnoj spremi, odnosno ako ima priliku za povremenim ili sezonskim poslovima ostvariti sredstva za egzistenciju.

Članak 10.

Prava iz socijalne skrbi propisana ovom Odlukom osiguravaju se hrvatskim državljanima koji imaju prebivalište na području grada Vrgorca kontinuirano tri godine, računajući unazad od dana podnošenja zahtjeva, a samo izuzetno prava propisana ovom Odlukom mogu se privremeno odobriti i ostalim osobama koje nemaju prebivalište na području grada Vrgorca ili ga nemaju u propisanom roku, ako to zahtijevaju životne okolnosti u kojima su se našle (elementarne nepogode, bolest i sl.).

Članak 11.

Smatra se da u smislu članka 9. stavak 2. alineja 2. ove Odluke osoba može sama sebe uzdržavati ako sredstva za podmirenje osnovnih životnih potreba može ostvariti svojim prihodima ili imovinom koja ne služi njoj niti članovima njezine obitelji za podmirenje osnovnih životnih potreba te od obveznika uzdržavanja ili na drugi način.

Članak 12.

Potpuno nesposobnim za rad u smislu ove Odluke smatra se:

* osoba starija od 65. godina,
* dijete do navršene 15. godine života i
* osoba čija je nesposobnost za rad utvrđena prema općim propisima.

A 1. UVJETI I KRITERIJI ZA OSTVARIVANJE PRAVA SOCIJALNE SKRBI

Članak 13.

Prava socijalne skrbi propisana ovom Odlukom Korisnik može ostvariti ako ispunjava jedan od slijedećih uvjeta:

1. **socijalni uvjet**
2. **uvjet prihoda**

U postupku ostvarivanja prava propisanih ovom Odlukom i mogućnosti korištenja mjera propisanih ovom Odlukom podnositelj zahtjeva je dužan iznositi točne i potpune podatke.

A 1a. SOCIJALNI UVJET

Članak 14.

Korisnik ispunjava socijalni uvjet ako mu je rješenjem Hrvatskog zavoda za socijalni rad priznato pravo na Zajamčenu minimalnu naknadu.

A 1.b UVJET PRIHODA

Članak 15.

Korisnik ispunjava uvjet prihoda ukoliko su ukupni mjesečni prihodi kućanstva u sljedećim iznosima:

* samac, čiji prihod ne prelazi iznos od 300,00 EUR,
* dvočlana obitelj, čiji prihod ne prelazi iznos od 400,00 EUR,
* tročlana obitelj, čiji prihod ne prelazi iznos od 500,00 EUR,
* četveročlana obitelj, čiji prihod ne prelazi iznos od 600,00 EUR,
* za svakog daljnjeg člana kućanstva uvećava se prihod za iznos od 100,00 EUR.

Cenzus prihoda iz prethodnog stavka po potrebi se može mijenjati posebnim aktom gradonačelnika.

Prihod u smislu stavka 1. ovog članka smatra se iznos prosječnog mjesečnog prihoda samca ili obitelji/kućanstva ostvarenog (isplaćenog) u tri mjeseca koja prethode mjesecu u kojem je podnesen zahtjev za ostvarivanje prava, a čine ga ukupni primitci, ukupni dohodak i sva materijalna sredstva koja samac ili obitelj, odnosno članovi kućanstva ostvare po osnovi rada, mirovine, prihoda od imovine, naknada ili primitka prema drugim propisima, sredstvima obveznika uzdržavanja ili prihodima ostvarenim na neki drugi način.

U prihod iz stavak 1. ovog članka ne uračunavaju se svi doplatci i novčane naknade propisane Zakonom.

Iznos prihoda obitelji umanjuje se za iznos koji, na temelju propisa o obiteljskim odnosima, član obitelji plaća za uzdržavanje osobe koja nije član obitelji (npr. alimentacija).

A 2. PRAVA IZ SUSTAVA SOCIJALNE SKRBI

Članak 16.

1. Pravo na naknadu za troškove stanovanja.
2. Jednokratna novčana pomoć.
3. Pravo na podmirenje troškova prehrane.
4. Pravo na financiranje obroka organiziranog u osnovnim školama.
5. Pravo na sufinanciranje troškova učeničkih putovanja.
6. Pravo na sufinanciranje opreme za invalide i hendikepirane osobe te adaptaciju stambenog prostora osoba sa invaliditetom.
7. Pravo na podmirenje pogrebnih troškova.

U slučaju nužne potrebe Gradonačelnik može Upravnom tijelu odobriti donošenje rješenja o ostvarenju i drugih prava iz socijalne skrbi.

1. Pravo na naknadu za troškove stanovanja

Članak 17.

Pravo na naknadu za troškove stanovanja mogu ostvariti korisnici Zajamčene minimalne naknade.

Naknada za troškove stanovanja priznaje se maksimalno u visini do 50 % iznosa Zajamčene minimalne naknade a najmanje u visini od 30% iznosa Zajamčene minimalne naknade priznate samcu, odnosno kućanstvu utvrđene Zakonom.

Ako su troškovi stanovanja manji od 30% iznosa Zajamčene minimalne naknade pravo na naknadu za troškove stanovanja priznaje se u iznosu stvarnih troškova stanovanja.

Pravo na naknadu za troškove stanovanja može ostvariti korisnik Zajamčene minimalne naknade ako plaćanje tih troškova ne osigurava po drugoj osnovi~~.~~

Uz Zahtjev za ostvarivanje prava iz stavka 1. ovog članka korisnik obavezno mora priložiti:

* presliku rješenja Hrvatskog zavoda za socijalni rad o priznavanju prava na Zajamčenu minimalnu naknadu
* preslike računa za troškove stanovanja (po izboru korisnika) iz slijedećeg stavka ovog članka.

Naknada za troškove stanovanja se u smislu Zakona i ove Odluke odnosi na troškove za:

* najamninu,
* komunalnu naknadu,
* troškove grijanja (drva),
* vodne usluge,
* te troškove koji su nastali zbog radova na povećanju energetske učinkovitosti zgrade.

Pravo na naknadu za troškove stanovanja priznaje se od dana podnošenja zahtjeva, odnosno pokretanja postupka po službenoj dužnosti, a isplaćuje se mjesečno dok postoje uvjeti iz Zakona.

Pomoć za troškove stanovanja utvrđena Rješenjem nadležnog Upravnog tijela navedena u stavku 6. ovog članka, uplaćuje se na račun ovlaštene pravne ili fizičke osobe koja je izvršila predmetnu uslugu.

Korisnik naknade dužan je donositi do kraja tekućeg mjeseca račune ovlaštenih dobavljača za troškove stanovanja koji dospijevaju na naplatu u tom mjesecu kako bi se utvrdila visina stvarnih troškova i ostvarilo pravo na naknadu za troškove stanovanja.

Ovlašćuje se gradonačelnik da može u pojedinačnom slučaju svojim aktom posebno odrediti visinu plaćanja najma i vremenski period njegova trajanja, kao i u slučajevima kada podnositelj zahtjeva ne ispunjava uvjet propisan u stavku 1. ovog članka, a ispunjava uvjet prihoda propisan člankom 13. stavak 1. ove Odluke.

1. **Jednokratna novčana pomoć**

**Članak 18.**

Jednokratna novčana pomoć može se odobriti korisniku koji uz uvjet prebivališta ispunjava socijalni uvjet ili uvjet prihoda a kada se nađe u situaciji na koju nije mogao utjecati (gubitak posla, nedostatni prihodi za osnovne životne troškove, bolest i druge teške i iznenadne okolnosti) a to pravo može ostvariti u svrhu:

* podmirenja osnovnih troškova života i poboljšanja stambenih uvjeta ako okolnosti u kojima podnositelj živi izravno ugrožavaju njegov život i zdravlje i zdravlje članova njegove obitelji,
* podmirenja troškova liječenja,
* podmirenje ostalih troškova za koje Upravno tijelo procijeni opravdanost odobravanja financijske pomoći.

Ukupna sredstva koja korisnik može ostvariti na razini jedne godine po pojedinom pravu, i to kako slijedi:

1. **Podmirenje osnovnih troškova života** - primarno se podmiruju troškovi nastalih režijskih troškova, troškova komunalnih usluga i sl. izravno izvršitelju usluge, a ukoliko istih nema, pomoć se odobrava u novcu za ostale potrebe. (Upravno tijelo u cilju kontrole utrošenih sredstava može tražiti od korisnika pravdanje troška računima a u protivnom će se tražiti povrat dodijeljenih sredstava). Kada postoji vjerojatnost da se novčanim oblikom pomoći ne bi ostvarila njena svrha, jednokratna novčana pomoć može se odobriti za troškove prehrane.

samac do 250,00 EUR

dvočlano kućanstvo do 350,00 EUR

tročlano i više članova kućanstva do 500,00 EUR

1. **Podmirenje troškova liječenja (teži oblici oboljenja)**

do 400,00 EUR

1. **Adaptacija stambenog prostora u slučaju izrazito loših stambenih uvjeta za samca i višečlane obitelji**

do 500,00 EUR

1. **Ostali troškovi za koje se procijeni opravdanost odobravanja financijske pomoći korisniku biti će odobreni u skladu s procjenom Upravnog tijela i raspoloživim financijskim mogućnostima Grada Vrgorca.**

Jednokratna novčana pomoć može se odobriti preko utvrđenih maksimalnih iznosa za samca i kućanstvo aktom koji donosi gradonačelnik po prijedlogu Upravnog tijela a kada se za to procijeni potreba.

Iznimno, gradonačelnik može odobriti jednokratnu novčanu pomoć i odrediti njenu visinu u slučajevima kada podnositelj zahtjeva *ne ispunjava uvjete propisane ovom Odlukom,* po prijedlogu Upravnog tijela a kada se za to procijeni potreba.

Korisnicima naknade za troškove stanovanja može se odobriti jednokratna novčana pomoć pod uvjetom da se ne odnosi na troškove koji spadaju pod troškove stanovanja.

Zahtjev za odobravanje jednokratne novčane pomoći podnosi se na propisanom obrascu, najviše dva puta godišnje, a isti sadrži popis potrebne dokumentacije ovisno o vrsti pomoći.

1. **Pravo na podmirenje troškova prehrane**

**Članak 19.**

Pravo na podmirenje troškova prehrane je pomoć koja se odobrava korisniku kojom se podmiruje dio prehrambenih troškova (kao i troškova za higijenske potrepštine) kada Upravno tijelo procjeni da je korištenje navedene mjere efikasnije nego davanje jednokratne novčane pomoći.

Bon u jednokratnom iznosu do maksimalno 100,00 EUR može se ostvariti najviše tri puta godišnje, a za kupnju hrane i higijenskih potrepština u trgovini na području grada Vrgorca.

Pravo na bon za kupovinu namirnica i higijenskih potrepština mogu ostvariti korisnici, ako uz uvjet prebivališta ispunjavaju socijalni uvjet ili uvjet prihoda.

1. Pravo na financiranje obroka organiziranog u osnovnim školama

Članak 20.

Pravo na financiranje obroka organiziranog u osnovnim školama mogu ostvariti učenici za koje osnovna škola utvrdi potrebu i pošalje zamolbu za financiranje od strane Grada.

1. Pravo na sufinanciranje troškova učeničkih putovanja

Članak 21.

Pravo na sufinanciranje troškova učeničkih putovanja mogu ostvariti učenici završnih razreda osnovnih i srednjih škola čije obitelji uz uvjet prebivališta ispunjavanju i socijalni uvjet ili uvjet prihoda.

0 visini sufinanciranja odlučuje Gradonačelnik svojim aktom na temelju zahtjeva škole koja organizira školsko putovanje.

1. **Pravo na sufinanciranje opreme za invalide i hendikepirane osobe te adaptaciju stambenog prostora osoba sa invaliditetom**

**Članak 22.**

Pravo na sufinanciranje opreme za invalide i hendikepirane osobe za kupnju ortopedskog ili drugog pomagala te adaptaciju stambenog prostora osoba sa invaliditetom priznaje se podnositelju zahtjeva koji uz uvjet prebivališta ispunjava socijalni uvjet ili uvjet prihoda.

Pravo se priznaje jedan put u pet godina u iznosu do najviše 1.000,00 EUR.

Odobrena sredstva sufinanciranja uplaćuju se na račun podnositelja zahtjeva.

Iznimno, pravo se može ostvariti u većem iznosu i kraćem vremenskom periodu kada se za to procijeni potreba a posebnim aktom Gradonačelnika.

1. Pravo na podmirenje pogrebnih troškova

Članak 23.

Pravo na novčanu naknadu za podmirenje dijela pogrebnih troškova, u maksimalnom iznosu do 500,00 eura, u što spada osnovna pogrebna oprema i troškovi ukopa, može ostvariti obitelj umrle osobe ako ispunjava uvjet prihoda (izuzev prihoda umrle osobe).

Zahtjev za ostvarivanje prava iz st. 1. ovog članka podnosi se sa slijedećom dokumentacijom:

* potvrdom o smrti osobe,
* potvrdom o visini prihoda obitelji,
* računom pogrebnog poduzeća.

Obitelj u roku od 3 (tri) mjeseca nakon smrti umrle osobe podnosi zahtjev Upravnom tijelu koje donosi Rješenje o pravu na novčanu naknadu za podmirenje pogrebnih troškova.

Iznimno, Grad Vrgorac može podmiriti dio pogrebnih troškova u slučaju kada umrli nije imao rodbinu, ako je rodbina nepoznata ili nepoznatog boravišta do 50 % ukupnog iznosa pogrebnih troškova a u maksimalnom iznosu do 500,00 EUR.

1. **PRAVO NA DEMOGRAFSKU POTPORU**

Članak 24.

Demografske potpore Grada Vrgorca predstavljaju mjere kojima se stimulira povećanje prirodnog prirasta, stvaranje boljih životnih uvjeta kroz poboljšanje odgojno-obrazovnog standarda, te materijalno i na različite druge načine pomaže obiteljima.

Demografske potpore priznaju se podnositelju zahtjeva, hrvatskom državljaninu koji ima prijavljeno prebivalište na području Grada Vrgorca kontinuirano tri godine, računajući unazad od dana podnošenja zahtjeva.

Iznimno od stavka I. ovog članka, pravo na novčanu potporu Grada Vrgorca roditelju novorođenog djeteta i pravo na novčanu potporu Grada Vrgorca posvojitelju, može ostvariti hrvatski državljanin s prebivalištem na području Grada Vrgorca od neprekidno najmanje jednu godinu unazad od dana podnošenja zahtjeva.

**Grad Vrgorac priznaje pravo na slijedeće demografske potpore:**

1. Pravo na novčani dar za novorođeno dijete.
2. Pravo na novčani dar posvojitelju.
3. Pravo na financiranje troška usluge programa vrtića.
4. Pravo na sufinanciranje troška prijevoza učenicima i studentima.
5. Pravo na stipendiranje učenika i studenata.

1. Pravo na novčani dar za novorođeno dijete

Članak 25.

Ova mjera se odnosi na novorođenu djecu s područja grada Vrgorca, a u skladu s pronatalitetnom politikom Grada.

Pravo na dar ima svako novorođeno dijete ako ispunjava sljedeće uvjete:

* da jedan od roditelja/skrbnika/udomitelja djeteta, na dan podnošenja zahtjeva, ima prebivalište na području grada Vrgorca u trajanju od najmanje jednu (1) godinu dana računajući unazad od dana podnošenja zahtjeva,
* da roditelj/skrbnik/udomitelj djeteta podnese zahtjev najkasnije u roku šest (6) mjeseci od rođenja djeteta,
* da dijete ima prebivalište na području grada Vrgorca u trenutku podnošenja zahtjeva roditelja/skrbnika/udomitelja.

Kada drugi djetetov roditelj/skrbnik/udomitelj ima prebivalište na području Republike Hrvatske, podnositelj zahtjeva za ostvarivanje prava za naknadu novorođenom djetetu, dužan je dostaviti potvrdu da predmetno pravo nije ostvareno u mjestu prebivališta drugog roditelja/skrbnika/udomitelja.

U potvrdi mora biti navedeno ime, prezime i OIB novorođenog djeteta.

Ovlašćuje se gradonačelnik svojim aktom propisati visinu naknade za novorođeno dijete.

**2. Pravo na novčani dar posvojitelju**

**Članak 26.**

Pravo na novčani dar posvojitelju priznaje se temeljem pravomoćnog rješenja na roditeljsku skrb djeteta i iznosi 500,00 EUR za svako dijete.

Pravo iz ovog članka priznaje se podnositelju zahtjeva koji ima prebivalište na području grada Vrgorca u trajanju od najmanje jednu godinu dana računajući unazad od dana podnošenja zahtjeva.

**3. Pravo na financiranje troška usluge programa vrtića**

Članak 27.

Ovim se poglavljem Odluke utvrđuju mjerila za financiranje smještaja djece u dječjim vrtićima (u daljnjem tekstu: financiranje) čiji je osnivač Grad te iznos financiranja koji se odobrava djeci čiji roditelji, skrbnici ili udomitelji nisu u mogućnosti plaćati utvrđenu cijenu boravka djece u dječjem vrtiću.

Od obveze sudjelovanja u cijeni programa predškolskog odgoja na traženje korisnika oslobađa se u cijelosti dijete koje je upisano u program predškolske ustanove sa sjedištem u Vrgorcu uz uvjet da dijete i jedan roditelj/skrbnik/udomitelj imaju prebivalište na području grada Vrgorca i uz jedan od dodatnih uvjeta:

* dijete hrvatskog ratnog vojnog invalida Domovinskog rata, dijete mirnodopskog vojnog invalida, dijete civilnog invalida rata i dijete roditelja s invaliditetom, a koje sve navedene kategorije imaju utvrđen stupanj invaliditeta od najmanje 20 %,
* dijete bez oba roditelja,
* dijete čija obitelj ima rješenje Hrvatskog zavoda za socijalni rad o pravu na Zajamčenu minimalnu naknadu,
* dijete samohranog roditelja,
* dijete iz jednoroditeljske obitelji,
* dijete s teškoćama u razvoju i s rješenjem nadležne komisije ili Zavoda za socijalni rad,
* dijete na smještaju i skrbi u udomiteljskoj obitelj.

Zahtjev s potrebnom dokumentacijom za ostvarivanje prava iz ovog članka roditelj/skrbnik/udomitelj dostavlja Upravnom tijelu.

4. Pravo na sufinanciranje troška prijevoza učenicima i studentima

Članak 28.

Grad Vrgorac će sufinancirati troškove prijevoza za:

* učenike srednje škole na relacijama bez organiziranog javnog linijskog prijevoza,
* učenike srednje škole koji se školuju izvan grada Vrgorca,
* studente i polaznike vojne i policijske akademije.

Navedena prava sufinanciranja troškova prijevoza za učenike i studente sa područja grada Vrgorca odobravat će se sukladno proračunskim mogućnostima Grada Vrgorca.

**Pravo na sufinanciranje troškova prijevoza učenika srednje škole za relacije bez organiziranog javnog linijskog prijevoza**

Pravo na sufinanciranje prijevoza učenika srednjih škola za relacije bez organiziranog javnog linijskog prijevoza imaju roditelji učenika koji se školuju u srednjim školama u susjednim gradovima i općinama za čije relacije nema organiziranog javnog linijskog prijevoza ili je djelomično organiziran, odnosno organiziran je posebnim prijevozom.

Uvjete i način ostvarivanje prava svojim aktom propisat će Gradonačelnik grada Vrgorca.

**Pravo na sufinanciranje prijevoza studenata i polaznika vojne i policijske akademije**

Uvjete i način ostvarivanja prava na sufinanciranje troška prijevoza studenata i polaznika vojne i policijske akademije za svaku školsku/akademsku godinu svojim aktom propisat će Gradonačelnik grada Vrgorca**.**

**Pravo na sufinanciranje troškova prijevoza učenika srednje škole koji se školuju izvan grada Vrgorca**

Pravo na sufinanciranje troškova prijevoza učenika srednje škole koji se školuju izvan grada Vrgorca mogu ostvariti učenici koji se školuju za zanimanja kojih nema u obrazovnom sustavu srednje škole u Vrgorcu.

Uvjete i način ostvarivanja prava na sufinanciranje troška prijevoza za svaku školsku godinu svojim aktom propisat će Gradonačelnik grada Vrgorca**.**

1. Pravo na stipendiranje učenika i studenata

Članak 29.

Pravo na stipendije učenika i studenata sa područja grada Vrgorca regulira se posebnim aktom kojim su utvrđeni kriteriji i uvjeti za ostvarivanje ovog prava, te postupak, raspisivanje Javnog poziva i dodjele stipendija.

1. IZUZETNI SLUČAJEVI PRIZNAVANJA PRAVA NA POMOĆ

Članak 30.

U izuzetnim slučajevima, čelnik nadležnog upravnog tijela može priznati pravo koje nije utvrđeno ovom Odlukom, ili priznati pravo koje je propisano ovom Odlukom izvan propisanih kriterija, osobama koje se nalaze u situaciji egzistencijalne ugroženosti, zbog trenutnih okolnosti koje se nisu mogle predvidjeti (elementarne nepogode i sl.).

1. NADLEŽNOST I POSTUPAK

Članak 31.

Postupak za ostvarivanje prava iz ove Odluke pokreće se na zahtjev stranke ili po službenoj dužnosti.

Članak 32.

Zahtjev za ostvarivanje prava iz Ove odluke podnosi se nadležnom Upravnom tijelu grada Vrgorca.

Uz zahtjev za pokretanje postupka za ostvarivanje prava kao i tijekom korištenja prava, podnositelj je dužan dostaviti, odnosno, predočiti Upravnom tijelu odgovarajuće isprave odnosno dokaze potrebne za ostvarivanje pojedinog prava.

Upravno tijelo može odlučiti da se posebno ispitaju relevantne činjenice i okolnosti od kojih ovisi ostvarivanje pojedinačnog prava, posjetom obitelji podnositelja zahtjeva/Korisnika ili na drugi odgovarajući način.

Članak 33.

0 zahtjevu za ostvarivanjem prava propisanih ovom Odlukom u prvom stupnju odlučuje rješenjem Upravno tijelo.

O žalbi protiv Rješenja upravnog tijela odlučuje nadležno upravno tijelo Splitsko- dalmatinske županije.

Članak 34.

Ukupni iznos za subvencije i pomoći koje su navedene u ovoj Odluci, za svaku narednu godinu se utvrđuje novim Programom javnih potreba u socijalnoj skrbi.

Članak 35.

Korisnik je dužan Upravnom tijelu prijaviti svaku promjenu činjenica koje utječu na ostvarivanje prava propisanih ovom Odlukom najkasnije u roku od 8 dana od dana nastanka promjene.

Ako se promjene činjenice i okolnosti o kojima ovisi ostvarivanje pojedinog prava iz ove Odluke, Upravno tijelo će donijeti novo rješenje.

Ako korisnik prava nakon promijenjenih okolnosti i dalje ispunjava uvjete za korištenje prava iz Odluke u manjem ili većem iznosu od već priznatog prava, pravo u izmijenjenom iznosu priznaje se od prvog dana slijedećeg mjeseca nakon mjeseca u kojem je promjena nastala.

Ako zbog promijenjenih okolnosti korisnik ne ispunjava uvjete za daljnje korištenje prava iz Odluke, pravo se ukida sa zadnjim danom u mjesecu u kojem je promjena nastala.

**Članak 36.**

Korisnik koji je ostvario neko pravo propisano ovom Odlukom, a kome su u međuvremenu prestale okolnosti na temelju kojih je to pravo ostvario, dužan je vratiti neosnovano primljenu naknadu, osim ako bi ostvarivanjem tražbine korisnik i članovi njegove obitelji ostali bez imovine, odnosno prihoda potrebnog za podmirenje osnovnih stambenih i drugih životnih potreba, a o čemu će rješenjem odlučiti upravno tijelo.

.

Članak 37.

Upravno tijelo ima pravo nadzirati da li se sredstva odobrena za ostvarivanje prava sukladno odredbama ove Odluke koriste u svrhu za koju su namijenjena.

Članak 38.

Sredstva za ostvarivanje prava iz ove Odluke osigurat će se u Proračunu Grada Vrgorca.

1. PRIJELAZNE I ZAVRŠNE ODREDBE

Članak 39.

Na pitanja koja nisu regulirana ovom Odlukom shodno se primjenjuju odredbe Zakona o socijalnoj skrbi.

Članak 40.

Danom stupanja na snagu ove Odluke prestaje važiti Odluka o socijalnoj skrbi Grada Vrgorca ("Vjesnik" službeno glasilo Grada Vrgorca broj 8/19, 27/20 i 10/22).

Članak 41.

Postupci koji nisu dovršeni do stupanja na snagu ove Odluke dovršit će se prema odredbama važeće Odluke.

Članak 42.

Ova Odluka objavit će se u "Vjesniku” službenom glasilu Grada Vrgorca a primjenjuje se od 01. siječnja 2024. godine.

**P R E D S J E D N I K**

**Ljubomir Erceg, dr.dent.med.**

Klasa:

Urbroj:

Vrgorac, \_\_\_\_\_\_\_\_\_\_\_\_\_ 2023.

**O B R A Z L O Ž E N J E**

**PRAVNI TEMELJ ZA DONOŠENJE ODLUKE O SOCIJALNOJ SKRBI**

Osnova za donošenje Odluke o socijalnoj skrbi sadržana je u članku 289. stavku 1. Zakona o socijalnoj skrbi („Narodne novine“ broj 18/22 i 46/22) koji propisuje da su jedinice lokalne i područne (regionalne) samouprave odnosno Grad Zagreb dužne osigurati sredstva za obavljanje djelatnosti socijalne skrbi.

**Zakon o socijalnoj skrbi**  temeljni je propis kojim se utvrđuje djelatnost socijalne skrbi, korisnici, prava i usluge te postupci za njihovo ostvarivanje, način obavljanja djelatnosti i druga pitanja značajna za djelatnost socijalne skrbi.

Jedinice lokalne i područne (regionalne) samouprave dužne su osigurati sredstva za obavljanje djelatnosti socijalne skrbi sukladno Zakonu o socijalnoj skrbi.

Jedinice lokalne samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego je utvrđeno Zakonom o socijalnoj skrbi, na način propisan općim aktom, ako u proračunu imaju za to osigurana sredstva.

Gradsko vijeće Grada Vrgorca je na svojoj 22. sjednici od 25. ožujka 2019. godine donijelo Odluku o socijalnoj skrbi Grada Vrgorca, te Izmjene i dopune iste u 2020. i 2022. godini („Vjesnik“ – službeno glasilo Grada Vrgorca broj 8/19, 27/20 i 10/22).

Izradi nove Odluke o socijalnoj skrbi Grada Vrgorca pristupilo se prije svega radi usklađenja iste sa odredbama Zakona o socijalnoj skrbi ("Narodne novine" broj 18/22 i 46/22), povećan je cenzus i visina pomoći jednokratnih novčanih naknada, naknada za troškove stanovanja usklađena je sa novim zakonskim odredbama, redefinirani su uvjeti za ostvarivanje pojedinih prava, predložene su nove mjere a koje se mogu ostvariti kroz:

1. Prava na socijalnu skrb
2. Prava na demografsku potporu

Sve ostale odredbe ove Odluke također su preispitane i usklađene sa Zakonom.

Slijedom gore navedenog, Prijedlog Odluke o socijalnoj skrbi Grada Vrgorca upućuje se Gradskom vijeću Grada Vrgorca na razmatranje i usvajanje.